CELEX: 22013D0164
Language: fi
Date: 2013-10-08 00:00:00
Title: ETA:n sekakomitean päätös N:o 164/2013, annettu 8 päivänä lokakuuta 2013 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

27.2.2014   
            
            
               FI
            
            
               Euroopan unionin virallinen lehti
            
            
               L 58/17
            
         ETA:N SEKAKOMITEAN PÄÄTÖS
   
   N:o 164/2013,
   annettu 8 päivänä lokakuuta 2013,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Elinsiirtoa varten tarkoitettujen ihmiselinten laatu- ja turvallisuusvaatimuksista 7 päivänä heinäkuuta 2010 annettu Euroopan parlamentin ja neuvoston direktiivi 2010/53/EU (1), sellaisena kuin se on oikaistuna EUVL:ssä L 243, 16.9.2010, s. 68, olisi otettava osaksi ETA-sopimusta.
            
         
               (2)
            
            
               Sen vuoksi olisi muutettava ETA-sopimuksen liitettä II,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä II olevan XIII luvun 15zm kohdan (komission asetus (EY) N:o 668/2009) jälkeen kohta seuraavasti:
   
               ”15zn.
            
            
               
                  32010 L 0053: Euroopan parlamentin ja neuvoston direktiivi 2010/53/EU, annettu 7 päivänä heinäkuuta 2010, elinsiirtoa varten tarkoitettujen ihmiselinten laatu- ja turvallisuusvaatimuksista (EUVL L 207, 6.8.2010, s. 14), sellaisena kuin se on oikaistuna EUVL:ssä L 243, 16.9.2010, s. 68.
               Tätä sopimusta sovellettaessa direktiivin säännöksiä koskee seuraava mukautus:
               Tätä direktiiviä ei sovelleta Liechtensteiniin lukuun ottamatta sen 15 ja 16 artiklaa. Direktiivin 3 artiklan määritelmiä ja 17 artiklan 2 kohdan h alakohdan ja 23 artiklan yleisiä säännöksiä sovelletaan Liechtensteiniin ainoastaan siltä osin kuin on tarpeen direktiivin 15 ja 16 artiklan saattamiseksi osaksi kansallista lainsäädäntöä.”
            
         2 artikla
   Direktiivin 2010/53/EU, sellaisena kuin se on oikaistuna EUVL:ssä L 243, 16.9.2010, s. 68, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä lokakuuta 2013, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä lokakuuta 2013.
      
         
            ETA:n sekakomitean puolesta
         
         
            Puheenjohtaja
         
         Thórir IBSEN
         
      
   
   
      (1)  EUVL L 207, 6.8.2010, s. 14.
   
      (2)  Valtiosäännön asettamista vaatimuksista on ilmoitettu.
   
      EFTA-valtioiden julistus 8 lokakuuta 2013 annettuun päätökseen N:o 164/2013, jolla elinsiirtoa varten tarkoitettujen ihmiselinten laatu- ja turvallisuusvaatimuksista 7 päivänä heinäkuuta 2010 annettu Euroopan parlamentin ja neuvoston direktiivi 2010/53/EU otetaan osaksi ETA-sopimusta
      
         ”Elinsiirtoa varten tarkoitettujen ihmiselinten laatu- ja turvallisuusvaatimuksista 7 päivänä heinäkuuta 2010 annettu Euroopan parlamentin ja neuvoston direktiivi 2010/53/EU, joka perustuu Euroopan unionin toiminnasta tehdyn sopimuksen 168 artiklaan, on tärkeä osa eurooppalaista terveyslainsäädäntöä ja vastaa EFTA-valtioiden terveyspolitiikkaa. ETA-sopimus ei muodosta Euroopan unionin toiminnasta tehdyn sopimuksen 168 artiklaa vastaavaa kansanterveyttä koskevaa oikeusperustaa. Tämän direktiivin ottaminen osaksi ETA-sopimusta ei siten vaikuta ETA-sopimuksen soveltamisalaan.
         Tämä julistus ei rajoita ETA-sopimuksen 118 artiklan soveltamista.”